Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 288/07)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

VAKIOMUUTOKSEN HYVÄKSYNNÄN TIEDOKSI ANTAMINEN

”BARDOLINO”

PDO-IT-A0436-AM03

Toimituspäivä: 26. huhtikuuta 2021

HYVÄKSYTYN MUUTOKSEN KUVAUS JA PERUSTELUT

1. Nimi ja viinit

KUVAUS:

a) Uusia osa-alueita ”Montebaldo”, ”La Rocca” ja ”Sommacampagna” koskevat säännöt vahvistetaan tuote-eritelmän lopussa liitteessä 1, joka on erottamaton osa eritelmää.

PERUSTELUT:

a) Tällä muutoksella perinteistä tuotetta – päivittäistuotteeksi tarkoitettua kevyttä punaviiniä, joka tarjoillaan jäähdytettynä ja on suunnattu pääasiassa paikallisille markkinoille ja Keski-Eurooppaan – täydennetään kolmella erityisellä historiallisella osa-alueella. Näillä osa-alueilla voidaan tuottaa viinejä, jotka ovat elegantimpia ja hienostuneempia sekä kestävät pidempää säilyttämistä mutta jotka ilmentävät Bardolino-viineille ominaisia tyylillisiä seikkoja. Nimi ”Bardolino” otettiin vuonna 1968 käyttöön tarkistettuna alkuperänimityksenä (denominazione di origine controllata eli DOC). Tuote-eritelmän lähestymistapa ei ole nykyään tarpeeksi eriytetty, ja sitä halutaan muuttaa. Näin voidaan välittää kuva viineistä, jotka ilmentävät paremmin paikallista identiteettiä ja joiden säilyvyys on parempi. Tähän voidaan päästä hyödyntämällä täysipainotteisesti näiden kolmen osa-alueen viinien laatuominaisuuksia, jotka on tunnettu kautta aikojen. Näin saavutetaan uusia kohdemarkkinoita, joilla halutaan ostaa elegantimpia ja pidempään säilyviä punaviinejä, ja saadaan viineistä parempi hinta. Tuote-eritelmässä muutos vaikuttaa 1 kohtaan ja liitteeseen 1. Yhtenäisessä asiakirjassa tällä muutoksella lisätään viittaukset osa-alueisiin jaksoissa ”Viinin/viinien kuvaus”, ”Viininvalmistusmenetelmät” ja ”Yhteys maantieteellisen alueeseen”.

2. Lajikesekoitus

KUVAUS:

a) Corvina-rypäleiden osuus lajikeseoksessa on vastedes 95 prosenttia 80 prosentin sijasta, ja Rondinella-rypäleiden osuuden on oltava vähintään 5 prosenttia aiemman 10 prosentin sijasta.

PERUSTELUT:

a) Corvinan enimmäisosuuden nostaminen 95 prosenttiin mahdollistaa tämän lajikkeen paremman hyödyntämisen alueilla, jotka soveltuvat erityisen hyvin sen viljelyyn. Tämä koskee erityisesti kyseisiä osa-alueita. Kasvupaikan ominaisuuksien kartoitustutkimuksen tulokset osoittavat, että Corvina-rypälelajike tuottaa mukautumiskykynsä ansiosta parhaan laatutason viiniä ja samalla viinien kaikki erityispiirteet säilyvät. Tällä tavoin jäsennellyllä muutosehdotetulla, jonka tarkoituksena on edellä esitetyllä tavalla vahvistaa nimityksellä ”Bardolino” olevia kasvupaikan ominaisuuksia (”terroir”) , pyritään siihen, että aina oikeissa olosuhteissa, eli alueen kartoitustutkimuksen antamien ohjeiden mukaisesti, ”Bardolino” on kahden kotoperäisen rypälelajikkeen, Corvinan (Corvinonen) ja Rondinellan, sekoitus. Vaihtoehtoisesti tätä sekoitusta voidaan täydentää hyvinkin erilaisilla lajikkeilla, kuten alueella on tapana, jos se on tarpeen tai suositeltavaa olosuhteiden perusteella. Viinin halutaan aina ilmentävän kasvupaikan tyypillisiä ominaisuuksia. Jotta Corvinan osuus sekoituksesta olisi 95 prosenttia, Rondinellan vähimmäisosuutta on alennettava 5 prosenttiin. Tuote-eritelmässä muutos vaikuttaa 2 kohtaan.

3. Viljelyalue

KUVAUS:

Osa-alueiden ”Montebaldo”, ”La Rocca” ja ”Sommacampagna” viinien valmistuksessa käytettäville rypäleille on vahvistettu viljelyalat.

PERUSTELUT:

Kasvupaikan ominaisuuksien kartoitustutkimuksen tulosten perusteella kunkin kolmen osa-alueen (Montebaldo, La Rocca ja Sommacampagna) hallinnolliset rajat on määritelty ottaen huomioon historialliset ja agronomiset tekijät.

Tuote-eritelmässä muutos vaikuttaa 1 kohtaan ja liitteeseen 1.

4. Viininviljelysäännöt

KUVAUS:

a) Kasvatustapaa koskevia sääntöjä on tarkistettu.

b) Hehtaarituotos on alennettu 12 tonniin.

c) On lisätty neljä kohtaa, joiden mukaan alueelliset viranomaiset voivat suojeluyhdistyksen pyynnöstä ja ammattialajärjestöjä kuultuaan tehdä päätöksiä sen suhteen, mihin rypäleet lähetetään, mihin niitä voidaan käyttää ja mikä on rypäleiden hehtaarikohtainen enimmäiskäyttömäärä; alentaa sallittua rypäletuotosta ja viinin uuttamisastetta; ja nostaa hehtaarikohtaista ylijäämätuotosta, joka voidaan varata tulevaan käyttöön, enintään 20 prosenttia.

PERUSTELUT:

a) Tällä muutoksella mahdollistetaan yksisivuisen tukirakenteen (pergoletta) lisäksi kaltevan pergolan käyttö. Alueen maaperän ja ilmaston ansiosta tällä Gardajärvelle tyypillisellä kasvatustavalla pystytään tuote-eritelmän asettamissa rajoissa tuottamaan korkealaatuisia rypäleitä, jotka kypsyvät tasalaatuisesti.

b) Viimeisten viiden vuoden aikana suojeluyhdistys ”Consorzio di tutela della Doc Bardolino” on noudattanut markkinoiden sääntelypolitiikkaa hintojen vakauttamiseksi ja niiden romahtamisen estämiseksi. Kun Veneton alueen viranomaiset kuulivat ammattialajärjestöjä valmistellessaan toimenpiteitä, joilla rajoitettiin tarkistetun alkuperänimityksen ”Bardolino” tuotosta satovuonna 2016 – viides peräkkäinen vuosi, jona tällaisia toimenpiteitä toteutettiin – kyseiset järjestöt kehottivat painokkaasti Bardolinon suojeluyhdistystä toteuttamaan tarkoituksenmukaisempia toimenpiteitä tarkistamalla tuote-eritelmää. Tämä ammattialajärjestöjen kuuleminen mainitaan Veneton alueen viranomaisten 8. syyskuuta 2016 antamassa asetuksessa, jolla kyseiset toimenpiteet hyväksyttiin. Tämä ehdotus hehtaarikohtaisen enimmäistuotoksen alentamisesta 13 tonnista 12 tonniin vastaa tuotannonalan, alan ammattijärjestöjen ja Veneton alueen viranomaisten kehotuksia. Hehtaarikohtaista tuotosta on pienennettävä nimityksen ”Bardolino” taloudellisen ja laadullisen arvon parantamiseksi. Joka tapauksessa tällä muutoksella ainoastaan yhdenmukaistetaan tuotanto viinitarhojen nykyisen hoitotavan kanssa, sillä vanha istutusjärjestelmä on korvattu kokonaan rivi-istutuksilla. Arvio osoittaa, että viinin pullotusmäärä on pysynyt suurin piirtein vakaana viimeisten viiden vuoden aikana ja että markkinat pystyvät ottamaan vastaan vain osan tuotetusta viinistä, mikä tarkoittaa, että vain pieni prosenttiosuus myy tuotteita hinnoilla, jotka todennäköisesti tuottavat viininvalmistajille voittoa ja kasvattavat osaltaan näiden viinien mainetta kansallisilla ja kansainvälisillä markkinoilla. Tämän vuoksi tuotannonala on päättänyt vähentää yleisellä tasolla viinimäärää, joka voidaan varustaa tarkistetulla alkuperänimityksellä ”Bardolino”.

c) Teksti sisältää nyt joitakin viininviljelysääntöjä, joita sovelletaan tietyin edellytyksin. Tuote-eritelmässä muutos vaikuttaa 4 kohtaan. Yhtenäisessä asiakirjassa muutos koskee jakson ”Viininvalmistusmenetelmät” kohtaa ”Enimmäistuotokset”.

5. Viininvalmistussäännöt

KUVAUS:

a) Kuohuviinejä (”Bardolino”Chiaretto Spumante) ei enää tarvitse valmistaa pelkästään kyseisen tuotetyypin luokissa brut, extra dry ja dry.

b) Aluetta, jolla perusviini muunnetaan kuohuviiniksi (”Bardolino”Chiaretto Spumanten valmistamiseksi), on tarkistettu.

c) ”Bardolino”Novello -nimellä myytävän viinin hiilimaserointivaatimus on nostettu 85 prosentista 100 prosenttiin rypäleistä.

d) Vuosikertasekoitukset sallitaan. Sekoituksissa voidaan käyttää viinejä, jotka on tuotettu kaksi vuotta ennen viinivuotta, jolle viini on tarkoitus sertifioida, ja vuosi sen jälkeen.

e) Tuote-eritelmässä todetaan nyt, että ”Bardolino”- ja ”Bardolino”Classico -viinit voidaan saattaa markkinoille korjuuvuoden jälkeisen vuoden tammikuun 15. päivästä.

f) On lisätty kolme kohtaa, joiden mukaan alueelliset viranomaiset voivat suojeluyhdistyksen pyynnöstä ja ammattialajärjestöjä kuultuaan asettaa sertifioitavalle viinimäärälle tuote-eritelmässä vahvistettua raja-arvoa pienemmän enimmäismäärän, mikä tarkoittaa, että rypäleiden ylijäämistä saatu rypäleen puristemehu ja viini on säilytettävä irtotavarana ja ne voidaan sertifioida, jos suojeluyhdistys sitä pyytää.

PERUSTELUT:

a) Tämän muutoksen ansiosta ”Bardolino”Chiaretto Spumantea voidaan valmistaa mihin tahansa laissa sallittuun kuohuviiniluokkaan, makeaa kuohuviiniä lukuun ottamatta. Tuottajat pystyvät näin ollen vastaamaan eri tuotetyyppien kysyntään. Koska ”Bardolino”Chiaretto Spumante on roseekuohuviini, jossa on luonteenomaisesti pehmeitä piirteitä, eri vuosikerrat saattavat soveltua paremmin eri kuohuviiniluokkiin.

b) Perusviini voidaan nyt muuntaa kuohuviiniksi missä tahansa Veneton alueella sekä Mantuan, Brescian ja Trenton maakunnissa.

c) ”Bardolino”Novello oli ensimmäinen italialainen vino novello (nouveau-viini), joka sai tarkistetun alkuperänimityksen aseman (vuonna 1987). Alueen viininvalmistajat valmistavat tätä viiniä pelkästään hiilimaseroinnin avulla. ”Bardolino”Novello -viinin edellyttämän hiilimaseroinnin prosenttiosuutta on lisätty laadun parantamiseksi.

d) Rajaamalla vuosikertasekoituksissa käytettävät viinit kahteen vuoteen ennen viinivuotta ja yhteen vuoteen sen jälkeen varmistetaan, että kaupan pidettävät SAN-viinit ”Bardolino” ovat aina raikkaita ja helposti juotavia Bardolino-viineille perinteikkäällä tavalla.

e) Uutena sääntönä on, ettei ”Bardolino”- ja ”Bardolino”Classico -viinejä voi pitää kaupan ennen 15. päivää tammikuuta. Perusteena on halu parantaa laatua ja lisätä markkina-arvoa.

f) Kyseessä on lainsäädännön muutos. Tuote-eritelmässä muutos vaikuttaa 5 kohtaan. Yhtenäisessä asiakirjassa muutos koskee jakson ”Viininvalmistusmenetelmät” kohtaa ”Erityiset viininvalmistusmenetelmät”.

6. Ominaisuudet kulutushetkellä

KUVAUS:

a) ”Bardolino”Chiaretton ja ”Bardolino”Chiaretto Classicon värin kuvaus on muutettu muotoon ”hennon vaaleanpunainen, oranssiin vivahtava”.

b) ”Bardolino”Chiaretto Spumanten vaahdon kuvaus on muutettu muotoon ”hieno ja pitkäkestoinen”.

c) ”Bardolino”Chiaretto Spumanten värin kuvaus on muutettu muotoon ”hennon vaaleanpunainen, oranssiin vivahtava”.

d) ”Bardolino”Chiaretto Spumanten tuoksun kuvaus on muutettu muotoon ”hyvätuoksuinen ja hedelmäinen, kun kuohuviinin valmistuksessa on käytetty tankkimenetelmää; hieno pullokäymisen bukee, kun on käytetty perinteistä menetelmää”.

e) ”Bardolino”Chiaretto Spumanten maun kuvaus on muutettu muotoon ”vaihtelee zero dosage -makeusasteesta puolikuivaan; raikas, maukas, pitkäkestoinen”.

PERUSTELUT:

a) Muutos tehdään, jotta ”Bardolino”Chiaretton väri on kuvattu oikein.

b) Muutos tehdään, jotta vaahtoa määrittelevät ominaisuudet on kuvattu oikein.

c) Muutos tehdään, jotta ”Bardolino”Chiaretto Spumanten väri on kuvattu oikein.

d) Muutos tehdään, jotta ”Bardolino”Chiaretto Spumanten tuoksu on kuvattu oikein kunkin käytetyn valmistusmenetelmän osalta.

e) Muutos tehdään, jotta ”Bardolino”Chiaretto Spumanten maku on kuvattu oikein sokeripitoisuutta ajatellen. Tuote-eritelmässä muutos vaikuttaa 6 kohtaan. Yhtenäisessä asiakirjassa muutos koskee jaksoa ”Viinin/viinien kuvaus”.

7. Merkinnät, nimeäminen ja esillepano

KUVAUS:

a) Chiaretto-tyypin merkinnöissä voidaan nyt käyttää nimeä ”Chiaretto di Bardolino”.

PERUSTELUT:

Paikalliset ovat perinteisesti käyttäneet yleisesti nimeä ”Chiaretto di Bardolino”, koska sillä on suora assonanssi aiemmin käytettyyn nimeen ”Chiaretto del Garda”, jota alueella käytettiin ennen kuin Gardajärven alueen eri viinit tunnustettiin alkuperänimityksinä. ”Chiaretto di Bardolinosta” on vähitellen ajan mittaan ja erityisesti viimeisten viiden vuoden aikana tullut kuvaileva muoto ”Bardolino”Chiarettolle sekä Italiassa että ulkomailla. Sen käyttö on nykyään niin laajalle levinnyttä – sekä lehdistössä että ostajien, ravintoloiden ja suurten vähittäismyyjien kaltaisten toimijoiden keskuudessa – että se on käytännössä korvannut nimen ”Bardolino”Chiaretto jakelijoiden, ravintoloiden ja suurten vähittäismyyjien listauksissa sekä tuotannonalan tunnetuimmissa oppaissa sekä erikoislehdissä ja suurlevikkisissä lehdissä, mikä tarkoittaa, että puhekielessä sitä käyttää nykyään valtava määrä kuluttajia. Tämä merkitsee epäsuhtaa viinin merkinnöissä käytetyn ilmaisun (”Bardolino” DOC Chiaretto) ja käyttöön laajasti markkinoilla ja lehdistössä juurtuneen nimen (”Chiaretto di Bardolino”) välillä, millä voi olla vakava vaikutus tuottajille tarjoutuviin kaupallisiin ja kaupan pidon mahdollisuuksiin. Näin ollen muutosta pyydetään, jotta tuotannonalan toimittama tuotteen kuvaus vastaisi kysyntäpuolen todellisuutta.

Tuote-eritelmässä muutos vaikuttaa 7 kohtaan.

8. Pakkaaminen

KUVAUS:

a) Kaikki viinien pakkaamista koskevan lainsäädännön muutokset otetaan vastedes automaattisesti käyttöön.

PERUSTELUT:

a) Suurin osa tarkistetun alkuperänimityksen ”Bardolino” viineistä tunnetaan raikkaudestaan. Ne on valtaosin tarkoitettu myytäviksi ja juotaviksi vuoden kuluessa. Jotta tuottajat voisivat heti vastata markkinakysyntään ja kilpailla kansainvälisesti, on ehdottoman tärkeää, että he voivat ottaa uutta teknologiaa heti käyttöön, kun laki sen sallii. Sen vuoksi tuottajien nimenomainen toive on, että kaikki uudet säännökset, jotka koskevat viinien pakkaamista, otetaan nimityksen osalta automaattisesti käyttöön. Tämä koskee erityisesti hanapakkausten käyttöä: alkuperänimityksellä varustetuille pakatuille roseeviineille on jatkuvaa ja nopeasti kasvavaa kansainvälistä kysyntää, mutta lainsäädännössä ei tällä hetkellä sallita tämän pakkausmuodon käyttöä Chiaretto-tyypissä. Tämä asettaa tarkistetun alkuperänimityksen ”Bardolino” suurimpia ulkomaisia kilpailijoita huonompaan asemaan. Siltä varalta, että hanapakkausten käyttöä koskevia sääntöjä höllennettäisiin toivotulla tavalla siten, että niiden käyttö ulotettaisiin koskemaan Chiaretto-tyyppiä, tuottajat haluaisivat pystyä reagoimaan heti tällaiseen muutokseen. Tuote-eritelmässä muutos vaikuttaa 8 kohtaan.

YHTENÄINEN ASIAKIRJA

1. Tuotteen nimi

Bardolino

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

5. Laatukuohuviini

4. Viinin/viinien kuvaus

1. ”Bardolino”

LYHYT KIRJALLINEN KUVAUS

— Väri: rubiininpunainen, kirsikan sävyjä; muuttuu vanhetessaan granaatinpunaiseksi

— Tuoksu: luonteenomainen, viinillinen

— Maku: erittäin kuiva, maukas, harmoninen

— Kokonaisalkoholipitoisuus enintään: 10,50 tilavuusprosenttia

— Sokeriton uutos vähintään: 17,0 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

2. ”Bardolino” Classico

LYHYT KIRJALLINEN KUVAUS

— Väri: rubiininpunainen, kirsikan sävyjä; muuttuu vanhetessaan granaatinpunaiseksi

— Tuoksu: luonteenomainen, viinillinen

— Maku: erittäin kuiva, maukas, harmoninen

— Kokonaisalkoholipitoisuus enintään: 10,50 tilavuusprosenttia

— Sokeriton uutos vähintään: 17,0 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

3. ”Bardolino” Chiaretto

LYHYT KIRJALLINEN KUVAUS

— Väri: hennon vaaleanpunainen, oranssiin vivahtava

— Tuoksu: luonteenomainen, hedelmäinen, hienostunut

— Maku: maukas, harmoninen

— Kokonaisalkoholipitoisuus enintään: 10,50 tilavuusprosenttia

— Sokeriton uutos vähintään: 16,0 g/l

— Pelkistävät jäännössokerit: enintään 9 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

4. ”Bardolino” Chiaretto Classico

LYHYT KIRJALLINEN KUVAUS

— Väri: hennon vaaleanpunainen, oranssiin vivahtava

— Tuoksu: luonteenomainen, hedelmäinen, hienostunut

— Maku: maukas, harmoninen

— Kokonaisalkoholipitoisuus enintään: 10,50 tilavuusprosenttia

— Sokeriton uutos vähintään: 16,0 g/l

— Pelkistävät jäännössokerit: enintään 9 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

5. ”Bardolino” Chiaretto Spumante

LYHYT KIRJALLINEN KUVAUS

— Vaahto: hieno ja pitkäkestoinen

— Väri: hennon vaaleanpunainen, oranssiin vivahtava

— Tuoksu: hyvätuoksuinen ja hedelmäinen, kun kuohuviinin valmistuksessa on käytetty tankkimenetelmää; hieno pullokäymisen bukee, kun on käytetty perinteistä menetelmää

— Maku: vaihtelee zero dosage -makeusasteesta puolikuivaan; raikas, maukas, pitkäkestoinen

— Kokonaisalkoholipitoisuus enintään: 10,50 tilavuusprosenttia

— Sokeriton uutos vähintään: 17,0 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

6. ”Bardolino” Novello

LYHYT KIRJALLINEN KUVAUS

— Väri: vaalean rubiininpunainen

— Tuoksu: luonteenomainen, intensiivinen, hedelmäinen

— Maku: erittäin kuiva, pehmeä, maukas, hieman raaka, raikas, joskus hieman helmeilevä

— Kokonaisalkoholipitoisuus enintään: 11,00 tilavuusprosenttia

— Sokeriton uutos vähintään: 17,0 g/l

— Pelkistävät jäännössokerit: enintään 10,0 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

7. ”Bardolino” Classico Novello

LYHYT KIRJALLINEN KUVAUS

— Väri: vaalean rubiininpunainen

— Tuoksu: luonteenomainen, intensiivinen, hedelmäinen

— Maku: erittäin kuiva, pehmeä, maukas, hieman raaka, raikas, joskus hieman helmeilevä

— Kokonaisalkoholipitoisuus enintään: 11,00 tilavuusprosenttia

— Sokeriton uutos vähintään: 17,0 g/l

— Pelkistävät jäännössokerit: enintään 10,0 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

8. ”Bardolino” – Montebaldon osa-alue

LYHYT KIRJALLINEN KUVAUS

— Väri: vaalean rubiininpunainen, kirkas

— Tuoksu: luonteenomainen, tuoreiden marjojen ja mausteiden tuoksua, mahdollisesti ruohomaisia ja kukkaisia vivahteita

— Maku: erittäin kuiva, hieno, maukas, harmoninen

— Kokonaisalkoholipitoisuus enintään: 11,00 tilavuusprosenttia

— Sokeriton uutos vähintään: 20,00 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

9. ”Bardolino” – La Roccan osa-alue

LYHYT KIRJALLINEN KUVAUS

— Väri: vaalean rubiininpunainen, kirkas

— Tuoksu: luonteenomainen, tuoreiden marjojen ja mausteiden tuoksua, mahdollisesti ruohomaisia ja kukkaisia vivahteita

— Maku: erittäin kuiva, hieno, maukas, harmoninen

— Kokonaisalkoholipitoisuus enintään: 11,00 tilavuusprosenttia

— Sokeriton uutos vähintään: 20,00 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

10. ”Bardolino” – Sommacampagnan osa-alue

LYHYT KIRJALLINEN KUVAUS

— Väri: vaalean rubiininpunainen, kirkas

— Tuoksu: luonteenomainen, tuoreiden marjojen ja mausteiden tuoksua, mahdollisesti ruohomaisia ja kukkaisia vivahteita

— Maku: erittäin kuiva, hieno, maukas, harmoninen

— Kokonaisalkoholipitoisuus enintään: 11,00 tilavuusprosenttia

— Sokeriton uutos vähintään: 20,00 g/l

Kaikki analyyttiset ominaisuudet, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

YLEISET ANALYYTTISET OMINAISUUDET

Kokonaisalkoholipitoisuus enintään (til-%):

—

Todellinen alkoholipitoisuus vähintään (til-%):

—

Happopitoisuus vähintään:

4,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra):

—

Kokonaisrikkidioksidipitoisuus enintään (mg/litra)

—

5. Viininvalmistusmenetelmät

5.1. Erityiset viininvalmistusmenetelmät

1. Vino novello (nouveau-viini)

Erityinen viininvalmistusmenetelmä

Novello-viini on pullotettava viimeistään 31. joulukuuta rypäleiden kasvatusvuonna ja viini on valmistettava 100-prosenttisella hiilettömällä maseroinnilla.

5.2. Enimmäistuotokset

1. ”Bardolino”, ”Bardolino” Classico, ”Bardolino” Chiaretto, ”Bardolino” Chiaretto Classico ja ”Bardolino” Chiaretto Spumente 12 000 kg rypäleitä hehtaaria kohden

2. ”Bardolino” Novello ja ”Bardolino” Classico Novello 12 000 kg rypäleitä hehtaaria kohden

3. ”Bardolino” Montebaldo, ”Bardolino” La Rocca ja ”Bardolino” Sommacampagna 10 000 kg rypäleitä hehtaaria kohden

6. Rajattu maantieteellinen alue

Seuraavien kuntien hallinnollinen alue (joko koko alue tai osa siitä) muodostaa alueen, jolla tarkistetun alkuperänimityksen ”Bardolino” viinien valmistukseen käytetyt rypäleet on kasvatettava: Bardolino, Garda, Lazise, Affi, Costermano, Cavaion Veronese, Torri del Benaco, Caprino Veronese, Rivoli Veronese, Pastrengo, Bussolengo, Sona, Sommacampagna, Castelnuovo del Garda, Peschiera del Garda ja Valeggio sul Mincio.

Montebaldon osa-alueelta peräisin olevat viinit on valmistettava rypäleistä, jotka on viljelty sillä osaa rajattua maantieteellistä aluetta (määriteltynä tarkistetun alkuperänimityksen ”Bardolino” tuote-eritelmän kohdassa 3(a) esitetyllä tavalla), joka kuuluu Affin, Cavaion Veronesen, Costermano sul Gardan ja Rivoli Veronesen kuntiin.

La Roccan osa-alueelta peräisin olevat viinit on valmistettava rypäleistä, jotka on viljelty sillä osaa rajattua maantieteellistä aluetta (määriteltynä tarkistetun alkuperänimityksen ”Bardolino” tuote-eritelmän kohdassa 3(a) esitetyllä tavalla), joka kuuluu Bardolinon, Castelnuovo del Gardan, Gardan, Lazisen, Peschiera del Gardan ja Torri del Benacon kuntiin.

Sommacampagnan osa-alueelta peräisin olevat viinit on valmistettava rypäleistä, jotka on viljelty sillä osaa rajattua maantieteellistä aluetta (määriteltynä tarkistetun alkuperänimityksen ”Bardolino” tuote-eritelmän kohdassa 3(a) esitetyllä tavalla), joka kuuluu Bussolengon, Pastrengon, Sommacampagnan, Soman ja Valeggio sul Mincion kuntiin.

7. Pääasiallinen rypälelajike/pääasialliset rypälelajikkeet

Corvina N. - Cruina

Corvinone N.

Molinara N.

Rondinella N.

8. Yhteyden/yhteyksien kuvaus

8.1. ”Bardolino” – luokka 1: viini

a) Maantieteellisen alueen erityispiirteet

Luontoon liittyvät tekijät

”Bardolino”-viinit valmistetaan Gardajärven itäpuolen moreenimailla. Alueen maaperää muokkasivat jäätiköt, jotka jättivät jälkeensä useita järvialtaan yläpuolella kohoavia samankeskisiä muodostumia. Maaperä alueella on vaihtelevaa – yleensä syvää ja soraista. Se lämpenee nopeasti talven jälkeen, mikä mahdollistaa silmujen varhaisen kehityksen ja vakaan kasvukierron, mikä on välttämätöntä, jotta versot ja tertut voivat kehittyä ja kypsyä ihanteellisella tavalla myös kaikkein huonoimpina vuosina.

Alueella vallitsee Välimeren ilmasto, jossa kesät ovat kuumia mutta eivät tukahduttavia ja talvet leutoja. Ilmastoon vaikuttavat vesistö (eli Gardajärvi) sekä Monte Baldon vuoristo ja Adigejoen laakso.

Pienehkö osa viljelyalasta sijaitsee järven vieressä, ja siksi sillä on erityisiä ilmasto- ja ympäristöominaisuuksia. Tällä alalla rypäleitä on viljelty jo muuta aluetta varhemmin. Täällä valmistetaan Classico-viinejä. Kolme muuta osa-aluetta voidaan rajata maantieteellisen sijainnin, maaperän ja ilmaston perusteella: Monte Baldon lähistöllä sijaitseva sisämaa; Gardan rannikolla sijaitseva alue, joka tunnetaan La Rocca -kukkulasta; ja Sommacampagnan ympärillä sijaitseva eteläinen kukkulainen osa.

Historialliset ja inhimilliset tekijät

Pronssiaikaiset ja roomalaiskauden löydökset, keskiaikaisia kirkkoja koristavat rypäleterttujen kuvat, asiakirjoissa olevat maininnat viinitarhojen myynnistä ja maininnat viinitarhoista muinaisten kuuluisien kirjailijoiden teoksissa ovat kaikki osoitus viininviljelyn ja viininvalmistuksen pitkästä ja katkeamattomasta perinteestä tuotantoalueella.

Nimiä ”Bardolino” (punaviinit) ja ”Chiaretto” (roseeviinit) käytettiin paikallisviineissä ensimmäisen kerran 1800-luvulla. Tuolloin määriteltiin myös kolme osa-aluetta: vuonna 1837 maataloustarkkailija Bernardino Angelini kuvaili satoa ”Caprinon, Bardolinon ja Villafrancan alueilla”, kun taas Giovanni Battista Perez kuvaili vuonna 1900 julkaistussa tekstissä, miten ”asiantuntijaviinien arvioijat” olivat kyseisen vuosisadan alusta lähtien asettaneet eri hinnat viineille, jotka olivat peräisin näiltä osa-alueilta, jotka siihen aikaan tunnettiin nimillä ”Valle di Caprino” tai ”distretto di Montebaldo”, ”distretto di Bardolino” ja ”Colli Morenici Meridionali” (nykyisin Sommacampagnan alue).

Kansanperinteen mukaan Chiaretto-viinien valmistustavan kehitti Gardajärven alueella vuonna 1896 Venetsian senaattori Pompeo Molmenti, joka oli kuullut, että valkoviinejä valmistetaan punaisista rypäleistä Ranskassa. Zeffiro Bocci kirjoitti vuonna 1970, että ”Gardajärven viereiset veronalaiset viininviljelyalueet ovat aina tuottaneet selväpiirteisen Chiaretto del Gardan”.

Inhimilliset tekijät

”Bardolino”-viininvalmistajien taito ilmenee ennen kaikkea kyvyssä tuoda esille kotoperäisten rypälelajikkeiden Corvina Veronese ja Rondinella erityisominaisuudet ja näiden rypäleiden muut piirteet: hedelmäisyys ja mausteisuus, tuoreus ja täyteläinen maku.

Chiaretto-viinien valmistamiseksi rypäleet korjataan joko erikseen (varhaiskorjuu) tai käytetään roseeviinien saignée-valmistusmenetelmää, jolloin poistetaan tietty määrä Bardolino-viinien valmistuksessa käytettävää mehua. Molemmissa tapauksissa valmistajat huolehtivat siitä, että roseeviinit säilyttävät täyteläisen värinsä, joka on yksi niiden ominaispiirteistä. Alueella on myös hienosäädetty kuohuviinin valmistusmenetelmiä, ja Spumante-kuohuviinejä valmistetaan Chiaretton erityispiirteiden perusteella.

8.2. ”Bardolino” – luokka 1: viini

b) Tuotteen erityisyys

”Bardolino”- ja ”Chiaretto”-viinien olennaisia ominaispiirteitä ovat raikkaus, marjojen ja mausteiden tuoksu, se, että viinit ovat helposti juotavia ja helposti eri ruokiin yhdisteltäviä, ja viinien nuorekas olemus, jolle on luonteenomaista hitunen suolaisuutta, jota kirjailijat kuvasivat jo 1800-luvun lopulla ja 1900-luvun alussa.

”Bardolino” on kirkas rubiininpunainen viini, jossa on hedelmäisiä tuoksuja ja elegantteja häivähdyksiä mausteista. Kitalaella viini on erittäin kuivaa, pehmeää, tasapainosta ja raikasta, ja se on helposti juotava.

Chiaretto-viineille on luonteenomaista kirkas hennon vaaleanpunainen väri. Nenässä ja kitalaella mieleen tulee marjojen ja mausteiden herkkiä tuoksuja. Myös viinien raikkaus erottaa ne muista viineistä.

c) Ympäristön ja tuotteen välinen syy-yhteys

Viinitarhojen suotuisa sijainti, Gardajärven alueen leuto ja tuulinen ilmasto, kesäsateiden vähäisyys ja viinitarhojen taitava hoito muodostavat perustan sen varmistamiseksi, että ”Bardolinon” ja ”Chiaretton” valmistuksessa käytetyt rypäleet saavuttavat oikean kypsyysasteen. On kiittäminen myös järveltä puhaltavia tuulia, että päivä- ja yölämpötilat vaihtelevat suotuisalla tavalla, mikä edesauttaa fenolista kypsymistä ja selkeän hedelmäisten tuoksujen syntyä. Moreenimaaperän rakenne ja kemiallinen koostumus tuovat viineihin niille luonteenomaista maun täyteläisyyttä ja nuorekasta raikkautta, mikä erottaa nämä kuohuviinit samantyyppisistä naapurialueiden kuohuviineistä.

Tämän yleisen luonnehdinnan lisäksi on tiettyjä vyöhykkeitä leimaavia erityisiä tekijöitä, jotka tuovat viineihin violettisia vivahteita, jos viini on viljelty sora- ja hiekkamaalla; kirsikan vivahteita, jos viini on tuotettu eteläisissä osissa, joissa ilmasto on alueen keskiarvoa lämpimämpi; ja mausteisia vivahteita ja hapokkuutta, jos viljelyalue sijaitsee kallioperällä, joka kulkee kohti Monte Baldon harjannetta ja Adigen laaksoa.

8.3. Kuohuviini (luokka 4) ja Laatukuohuviini (luokka 5)

a) Maantieteellisen alueen erityispiirteet

Luontoon liittyvät tekijät

Alkuperänimityksen ”Bardolino” piiriin kuuluu myös kuohuviinin valmistusperinne, erityisesti Chiaretto-luokassa. Perusviinit jälkikäytetään joko perinteisellä pullomenetelmällä tai tankkimenetelmällä. Kuohuviinit (Chiaretto Spumante) ovat läheisessä kytköksessä tuotantoalueen erityisiin maantieteellisiin ominaisuuksiin sekä raikkauteen ja täyteläiseen makuun, joita maaperä ja ilmasto tuovat viineihin.

Tuotantoalue sijaitsee moreenimailla Gardajärven itäpuolella. Alueen maaperää muokkasivat jäätiköt, jotka jättivät jälkeensä useita järvialtaan yläpuolella kohoavia samankeskisiä muodostumia. Alueen maaperä on vaihtelevaa, yleensä syvää ja soraista, ja siinä on runsaasti mineraalisuoloja. Ilmastoon vaikuttavat iso vesistö (eli Gardajärvi) sekä Monte Baldon vuoristo ja Adigejoen laakso. Kuumia kesiä, jotka eivät kuitenkaan ole tukahduttavia, ja leutoja talvia voidaan yleisesti ottaen luonnehtia Välimeren ilmastoksi. Näiden tekijöiden ansiosta maaperä lämpenee nopeasti talven jälkeen, mikä mahdollistaa silmujen varhaisen kehityksen ja vakaan kasvukierron.

Historialliset ja inhimilliset tekijät

Pronssiaikaiset ja roomalaiskauden arkeologiset löydökset, keskiaikaisia kirkkoja koristavat rypäleterttujen kuvat, asiakirjoissa olevat maininnat viinitarhojen myynnistä ja maininnat viinitarhoista muinaisten kirjailijoiden teoksissa ovat kaikki osoitus viininviljelyn ja viininvalmistuksen pitkästä ja katkeamattomasta perinteestä tällä alueella.

Perinteen mukaan Chiaretto-viinien valmistustavan kehitti Gardajärven alueella vuonna 1896 senaattori Pompeo Molmenti, joka oli kuullut, että valkoviinejä valmistetaan punaisista rypäleistä Ranskassa. Zeffiro Bocci kirjoitti vuonna 1970, että ”Gardajärven viereiset veronalaiset viininviljelyalueet ovat aina tuottaneet selväpiirteisen Chiaretto del Gardan”.

Alueen viinien nykyhistoria alkoi vuonna 1968, jolloin ”Bardolino” – mukaan lukien Chiaretto Spumante -kuohuviinit – sai suojatun alkuperänimityksen.

Inhimilliset tekijät

Viininvalmistajat osaavat tuoda esiin kotoperäisten rypälelajikkeiden – Corvina Veronesen ja Rondinellan – erityispiirteet ja läheiset yhteydet luonnonympäristöön. Paikalliset tuottajat hyödyntävät kokemuksiaan määrittääkseen ihanteellisen kypsymisajankohdan kunkin valmistettavan tuotteen osalta, mukaan lukien Chiaretto Spumante. He mukauttavat korjuu- ja viininvalmistusmenetelmät ilmaston ja markkinakysynnän vaihteluihin. Chiaretto-viineihin ja erityisesti Chiaretto Spumante -kuohuviineihin käytettävät rypäleet korjataan varhain.

Valmistajat huolehtivat siitä, että roseeviinit säilyttävät värinsä, joka on yksi niiden ominaispiirteistä, ja että alueen perinteisille rypälelajikkeille luonteenomaiset metsämarjojen tuoksut tulevat viineissä esille ja viinit ovat huomattavan raikkaita.

8.4. Kuohuviini (luokka 4) ja Laatukuohuviini (luokka 5)

b) Tuotteen erityisyys

Chiarettossa käytetty roseeviinien valmistusmenetelmä on lyhyt maserointi kuorten kanssa: tämä antaa viineille niille ominaisen kirkkaan vaaleanpunaisen värin. Kuohuviini (Chiaretto Spumante) valmistetaan tuote-eritelmässä vahvistetut edellytykset täyttävästä rypäleen puristemehusta tai viinistä, joka joko jälkikäytetään sen jälkeen luontaisesti pullossa (”perinteinen menetelmä”) tai tankissa (”Charmat-menetelmä”).

Chiaretto Spumanten tuoksu muistuttaa metsämarjojen herkkää tuoksua, johon yhdistyy erittäin hienovaraisia mausteiden vivahteita. Kitalaella maku on mehevä ja tuo mieleen punaiset marjat, ja siihen yhdistyy kadehdittavaa nuorekasta raikkautta. Keveys, hedelmäisyys, mausteet ja raikkaus tekevät Chiaretto Spumantesta helpon yhdistää alueen perinteiseen keittiöön sekä uudenaikaisiin ja kansainvälisiin ruokalajeihin.

c) Ympäristön ja tuotteen välinen syy-yhteys

Viinitarhojen suotuisa sijainti, moreenimaaperän rakenne ja kemiallinen koostumus, Gardajärven alueen leuto ja tuulinen ilmasto, kesäsateiden vähäisyys ja viinitarhojen taitava hoito muodostavat perustan sen varmistamiseksi, että rypäleet, joista saatavasta rypäleen puristemehusta ja viinistä valmistetaan Chiaretto Spumante, saavuttavat ihanteellisen kypsyysasteen.

Moreenimaaperän vaihteleva rakenne ja kemiallinen koostumus tuovat kuohuviineihin niille luonteenomaista maun täyteläisyyttä ja suolaisuutta sekä raikkautta, nuorekkuutta ja eloisuutta – ihanteellisia ominaisuuksia, jotka erottavat nämä kuohuviinit samantyyppisistä naapurialueiden kuohuviineistä. Lisäksi, myös järveltä puhaltavien tuulien ansiosta, päivä- ja yölämpötilat vaihtelevat suotuisalla tavalla, mikä edesauttaa fenolista kypsymistä ja selkeän hedelmäisten tuoksujen syntyä.

9. Olennaiset lisäedellytykset (pakkaaminen, merkinnät, muut vaatimukset)

–

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/16809

(1) EYVL L 9, 11.1.2019, s. 2.